ຝ່າຍຄ້ານ ຊີເຣຍ ເລື່ອນເວລາ ປະກອບ ລັດຖະບານຊົ່ວຄາວ
ກຸ່ມຝ່າຍຄ້ານ ຫລື ກຸ່ມ​​ປະສົມ​ແຫ່ງ​ຊາດຊີ​ເຣຍ ​ໄດ້​ຈັດ​ຕັ້ງ​ຂື້ນ​ມາ​ ໃນ​ເດືອນ​ພະ​ຈິກ ​ ແລະ​ນັບ​ແຕ່​ນັ້ນ​ມາ ກໍ​ໄດ້​ຖືກ​ຮັບ​ຮູ້​ຈາກ​ 110 ກວ່າປະ​ເທດ.
ຝ່າຍຄ້ານຊີເຣຍ ໄດ້ເລື່ອນເວລາໃນການປະກອບລັດຖະບານ ຊົ່ວຄາວ ອອກໄປ ຫລັງຈາກປະຊຸມກັນທີ່ນະຄອນອິສແຕນບູລ ບັນດາຜູ້ນໍາຝ່າຍ ຄ້ານກ່າວໃນວັນຈັນມື້ນີ້ວ່າ ເຂົາເຈົ້າໄດ້ຈັດຕັ້ງຄະນະກໍາມະ ການຫ້າຄົນຂຶ້ນມາ ເພື່ອປຶກສາຫາລືກັບກໍາລັງຝ່າຍຄ້ານ ກັບ ກຸ່ມກອງທັບຊີເຣຍເສຣີ ແລະອັນທີ່ຝ່າຍຄ້ານເອີ້ນວ່າ ບັນດາ ປະເທດ “ເພື່ອນມິດ” ກ່ອນທີ່ຈະເຮັດຂໍ້ສະເໜີກ່ຽວກັບລັດ ຖະບານຊົ່ວຄາວ ກຸ່ມປະສົມຂອງຝ່າຍຄ້ານຊີເຣຍ ທີ່ເອີ້ນວ່າ ກຸ່ມປະສົມແຫ່ງ ຊາດຊີເຣຍ ໄດ້ຈັດຕັ້ງຂື້ນມາໃນເດືອນພະຈິກ ແລະນັບແຕ່ ນັ້ນມາ ກໍໄດ້ຖືກຮັບຮູ້ຈາກ 110 ກວ່າປະເທດ ວ່າເປັນຜູ້ ຕາງໜ້າທີ່ຖືກຕ້ອງຊອບທໍາຂອງປະຊາຊົນຊິເຣຍ ກຸ່ມດັ່ງກ່າວຮຽກຮ້ອງໃຫ້ ປະທານາ ທິບໍດີ Bashar al-Assad ລາອອກຈາກອໍານາດ ຢູ່ໃນຊີເຣຍນັ້ນ ການສູ້ລົບຍັງດໍາເນີນຢູ່ຕໍ່ໄປ ໃນຂະນະທີ່ພວກກະບົດ ພະຍາຍາມຍຸດຕິ ການປົກຄອງ ເປັນເວລາ 12 ປີ ຂອງທ່ານ Assad  ແລະກໍາລັງຂອງລັດຖະບານ ທໍາການຕໍ່ສູ້ກັບອັນທີ່ເຂົາເຈົ້າເອີ້ນວ່າເປັນພວກກໍ່ການຮ້າຍ ອົງການສັງເກດການສິດທິມະນຸດຊີເຣຍ ທີ່ມີຫ້ອງການຢູ່ອັງກິດ ກ່າວວ່າ 70 ຄົນເສຍຊີວິດ ໃນການສູ້ລົບໃນວັນອາທິດວານນີ້ ອົງການສະຫະປະຊາຊາດ ກ່າວວ່າ ຢ່າງໜ້ອຍ 60,000 ຄົນໄດ້ຖືກສັງຫານ ນັບຕັ້ງແຕ່ເລີ້ມເກີດການຂັດແຍ້ງກັນ ໃນເດືອນມີນາ ປີ 2011 ເປັນຕົ້ນມາ